Stracciatella

Stracciatella eller Straciatalla alla romana er en italiensk eggesuppe som særlig brukes mye i Roma.

Godt piskede egg med revet parmesan og muskatnøtt vispes inn i kokende buljong, slik at eggemassen stivner til tynne tråder.

Stracciatella brukes også som navn på en melkebasert iskrem (gelato) med sjokoladespon. Flere oppskrifter bruker også vanilje.

En viss type mozzarellaost kalles også stracciatella. Den er noe større enn vanlig mozzarella, og har en mykere og mer kremaktig kjerne.

Fyllet i den mozzarellalignende osten burrata kalles stracciatella.

Italiensk mat
Supper